114 年全國語文競賽臺灣原住民族語言朗讀文章 【茂林魯凱語】 國中學生組 編號 2 號

sokodipi ka sikiulane

sokodipi ka sikiulane, adra italora kecapanngengania pigya, ikya ku tulunéni mra pitisuragi kdrɨdrɨmɨni na ico, makavyenenga mra ngikemani pubuele iké ku tulunéni. pikilivu musu na makaiconga ku skargidra, kumidra ikya ku yene tumanedra ku sarkédra, iké na ico ku agiadra ku tumémia si liké ku spadrɨsɨngɨdra na spatérubu, iku tumadrania ka niké ku leséli na pasuparakwama. mra bwi vola na ico ku kecengasu si prevékésu, psalɨké musu kdrɨdrɨmɨsu ptapedrɨngɨnga biciringi ku tumanedra, depadria ku pakdrɨdrɨmasu kutumédriamia ku yene, makasi tédraswa na samoru mwa depe pétha tumé.

mra piri ngɨsa na vengɨlé, bwidria ku kubéyasu pakedrɨdrɨmɨ ku técavnadra, stalese ikikéswa na magagucu kilivke si driokaima ku técavnasu, iku tumanedradria ka masikiulane ku sokodipita ka makaiconga ina mrésunia singyaro ngutuluru tumé kné makasarkikéngamwa depe, kumisu ikya ku makatékasunga, nuduruma musu cɨngle na ululuepe si udale, imusu ka nutumianga musu na torulu mtharingongo.

114 年全國語文競賽臺灣原住民族語言朗讀文章 【茂林魯凱語】 國中學生組 編號 2 號

(文章大意 僅供參考) ※字數限200字

生命是個奇蹟

生命是個奇蹟，別讓它輕易流逝，向他人敞心扉，每天付出自己。欣賞每個人的優點，不論他們有何經歷，有些人在艱困途中，確實需要一位朋友。分享你的恩賜，用你的心聆聽，做你渴想許久選一束花，給某個你在乎的人，常存恩慈寬恕，因為生命從不公平。

若你實踐這些事，不論你身在何處，都會發現陽光和雨水，而你不再感到孤寂。