114 年全國語文競賽臺灣原住民族語言朗讀文章 【茂林魯凱語】 國中學生組 編號 4 號

Teldreka

Teldreka ka tulunéni Taiwan Takausi kini, iké kné sorosu avé vɨnane. viryene ka masépégisi Gani, seredepe ka masépégisi Lukuca, Héto Takaki, sorosu ka Taiton Énpingo mwa mcacungulu Héto Tumuru, Budai, titikecanenga iconi. iké turu na cɨkɨcɨkɨlɨ, Punugu, Koduva, Teldreka. dédani ka iké 194(sessa na idé mvangte kthipɨte) na pinhuangkongdri.

sessa dane, drusa rgɨrgɨ, turu matulunglungu, thɨpatɨ bwala. sékai drusudrusa klakɨcɨra mukuné svongvongo.

“sessa dane” ka amani Kodɨva ilibi alapi danɨ.

“drusa rgɨrgɨ” ka amani auru rgɨrgɨ, kubiya rgɨrgɨ.

“turu matulunglungu” ka amani Tɨbaru rɨna, Lumusu rɨna, Langku rɨna.

“thɨpatɨ bwala” amani tékadra na klakɨcɨra na svongvongo, makacvelénga mngesle ksesane drɨmarɨ mwa skacvélénenga na turu drɨmarɨ ka mukani thilibi madro na svongvongo avétha mabɨrɨbɨsɨ Teldreka margi na tékika na klakɨcɨra, svongvongo na mavɨné tékika, amani kné Teldreka.

Teldreka ka iké madro na rgɨrgɨ porongu siliké conyangsanmay viryéne rgɨrgɨ na drɨkerle murodru ongkénema, si iké na ulithithyeke acɨlé, matulunglungne na rgɨrgɨ, madro na makasierenga makaguluguléngayia, masikiululanɨ tadidaneni mragi na tuva bɨrlɨlé ka rgɨrgɨ, mabɨlɨsɨbɨsɨ rɨna, cngcnglɨ svongvongo, rarameyia, mragi ka tékika. Teldreka ka iké ku dani na Drukai zuku alapi ilibi dane. si lakɨmani ku makainunga apéthithani, lakemani ku iké madro na masikiululane na legese, si liké na maragerenga lakɨthangeda mragi na tulodro, madro mukuni na brabra bɨrlɨlé.

114 年全國語文競賽臺灣原住民族語言朗讀文章 【茂林魯凱語】 國中學生組 編號 4 號

(文章大意 僅供參考) ※字數限200字

茂林區

茂林區位於高雄市東南方，有萬山里、多納里、茂林里三里。用「一屋、二山、三谷、四世。」便能把整個茂林區的風景區完整地介紹完畢。「一屋」是多納石板屋。「二山」為此地二大名山：百步蛇頭山、龍頭山。「三谷」分別指的是情人谷、茂林谷及老鷹谷。「四世」是指世界唯二的越冬型蝴蝶谷。

除了高山外，還有瀑布、峽谷，豐富的動植物景觀等特殊的地形及地質，適合遊客做登山、賞景、溯溪、賞蝶、賞鳥、觀察自然生態及休閒活動。